谓伤其心也。通语谓悲痛之甚曰伤心。《礼记·问丧》:「女子哭泣悲哀,哀击胸伤心。」;《汉书·司马迁传》:「悲莫痛于伤心。」;《管子·侈靡》:「伤心者不可以致功。」注:「谓富者奢靡而有余,贫者窘悴而不足则伤心矣。伤心则无聊而苟且,故不能致功。」;唐、李华〈吊古战场文〉:「伤心哉!秦欤汉欤将近代欤。」;唐、刘长卿〈重送裴郎中贬吉州〉诗:「猿啼客散暮江头,人自伤心水自流。」;唐、高蟾〈金陵晚望〉诗:「世间无限丹青手,一段伤心画不成。」